**KLAIPĖDOS MIESTO SAVIVALDYBĖS NEVYRIAUSYBINIŲ ORGANIZACIJŲ TARYBOS**

**POSĖDŽIO PROTOKOLAS**

2017-11-16 Nr. TAR1-162

Klaipėda

Posėdis įvyko 2017-11-16, posėdžio pradžia 15:00 val.

Posėdžio pirmininkas Renolda Senavaitienė.

Posėdžio sekretorė Jurgita Šekštėnienė.

Dalyvauja: Liudvika Kuzminčiūtė, Jurgita Choromanskytė, Stasys Miliukas, Arūnas Barbšys, Alma Kontrimaitė, Evelina Gulijeva, Lina Šukytė-Korsakė, Jolita Šlajienė, Tomas Meškinis, Jurgita Šilinskaitė-Venslovienė, Dainius Šilingas, Greta Seiliūtė.

DARBOTVARKĖ:

1. Dėl nevyriausybinių organizacijų tarybos pirmininko pavaduotojo rinkimų – Renolda Senavaitienė;

2. Dėl NVO 2016 m. ataskaitos – Inga Aksamitauskaitė-Bružienė;

3. Einamieji klausimai.

1. SVARSTYTA. Klaipėdos miesto nevyriausybinių organizacijų tarybos ( toliau –NVO) kandidatų į pirmininko pavaduotojo rinkimas.

Pirmininkė Renolda Senavaitienė į Klaipėdos miesto nevyriausybinių organizacijų tarybos pirmininko pavaduotojus pasiūlė Klaipėdos miesto savivaldybės tarybos Miesto plėtros ir strateginio planavimo komiteto narę Jurgitą Choromanskytę.

Klaipėdos miesto nevyriausybinių organizacijų tarybos pirmininko pavaduotojo rinkimai narių pasiūlymu įvyko atviru balsavimu. Komisijos nariai balsavo už Jurgitą Choromanskytę (11 balsų), susilaikė (2 balsai).

NUTARTA:

NVO tarybos pirmininko pavaduotoju išrinkti Klaipėdos miesto savivaldybės tarybos Miesto plėtros ir strateginio planavimo komiteto narę Jurgitą Choromanskytę.

2. SVARSTYTA. NVO 2016 m. ataskaita – Inga Aksamitauskaitė-Bružienė.

Inga Aksamitauskaitė-Bružienė pristatė NVO veiklą supažindino naująją tarybą su nuveiktais darbais taip pat darbų tęstinumu. 2016 metais veiklą vykdė 2015-06-11 Nr. T2-141 Savivaldybės tarybos sprendimu sudaryta antroji nevyriausybinių organizacijų taryba (toliau – NVO taryba). NVO taryba sudaryta iš 18 narių pariteto principu: pusė narių atstovauja savivaldybės institucijoms ir įstaigoms, kita pusė – nevyriausybinėms organizacijoms, veikiančioms savivaldybės teritorijoje. Kaip ir numatyta NVO tarybos nuostatuose NVO taryba veiklą vykdė pagal patvirtintą metinį veiklos planą. Antrosios kadencijos tarybos nariai apsisprendė visas NVO tarybos metiniame plane numatytas veiklas analizuoti kartu ir tik esant poreikiui sudaryti tikslines darbo grupes.

Antrosios NVO tarybos patvirtinto metinio veiklos plano strateginės veiklos kryptys labai panašios į ankstesnių metų veiklos kryptis, nes buvo priimtas sprendimas iš esmės tęsti pirmosios NVO tarybos pradėtus darbus. 2016 metams buvo patvirtintos šios prioritetinės veiklos temos:

NVO patalpos,

NVO dalinis finansavimas ir paslaugų pirkimas iš NVO,

Bendradarbiavimas su VVG,

NVO duomenų bazė, visuomenės informavimas apie NVO tarybos veiklą,

NVO tarybos nuostatų keitimas,

Vietos bendruomenių tarybų veikla.

2016 metais įvyko 7 NVO tarybos posėdžiai. Bendras NVO tarybos narių lankomumas posėdžiuose buvo – 62 %. Vidutinis nevyriausybines organizacijas taryboje atstovaujančių narių lankomumas buvo 71 % (2015 – 85 %), savivaldybės deleguotų atstovų – 50 % (2015 – 48,5%). 2017-11-17 buvo kreiptasi į Savivaldybės tarybą ir administraciją su informacija, kad du tarybos nariai, t. y. Aivaras Vaiginis ir Vidmantas Plečkaitis nedalyvavo nei viename 2016 metų tarybos posėdyje. Gautas tarybos nario Simono Gentvilo atsistatydinimas. Paprašyta deleguoti naujus NVO tarybos narius ir tvirtinant NVO tarybos personalinę sudėtį paprašyta atsižvelgti į deleguojamų atstovų motyvaciją, kompetencijas, pasirengimą ir galimybes dirbti NVO taryboje bei vadovautis NVO tarybos pateiktais nevyriausybinių organizacijų atstovų delegavimo į visuomenines tarybas ir komisijas prioritetais.

2016 metais NVO taryba Savivaldybės tarybai pateikė:

Pasiūlymus dėl miesto infrastruktūros lėšų paskirstymo pagal bendruomenių prioritetus;

Prioritetus nevyriausybinių organizacijų atstovams deleguojamiems į visuomenines tarybas ir komisijas sudaromas prie savivaldybės;

Pasiūlymus Klaipėdos miesto savivaldybės 2017 metų biudžetui.

NVO tarybos nariai parengė naują NVO tarybos nuostatų projektą, šiuo metu rengia NVO duomenų bazę, kurią artimiausiu metu ketina paskelbti savivaldybės tinklalapyje, renka ir analizuoja informaciją apie NVO dalinio finansavimo ir paslaugų pirkimo iš NVO ir bendruomenių galimybes.

NVO tarybą siekdama glaudesnio bendradarbiavimo įsipareigojo pakviesti mieste aktyviai veikiančias nevyriausybines organizacijas parengti ir Savivaldybės administracijai pateikti savo teikiamų paslaugų katalogus, kad specialistai rengdami programas turėtų informaciją apie mieste veikiančias organizacijas ir jų teikiamas paslaugas.

Vyko diskusija. Buvo akcentuota, kad minėtas buvusios NVO tarybos darbo modelis, kuomet nuspręsta NVO tarybos metiniame plane numatytas veiklas analizuoti kartu ir tik esant poreikiui sudaryti tikslines darbo grupes, nepasiteisino.

NUTARTA:

Informacija išklausyta.

3. SVARSTYTA. Einamieji klausimai.

Klaipėdos miesto pagyvenusių žmonių asociacijos narys Stasys Miliukas paprašė pritarimo rašant raštą Klaipėdos miesto savivaldybės merui nuo NVO tarybos dėl Bendruomenės namų kelio privažiavimo sutvarkymo. Projektas jo žiniomis yra paruoštas jau senai bet darbai nevykdomi.

Arūnas Barbšys pasiūlė tarybos nariams apsvarstyti iki sekančio posėdžio NVO tarybos veiklos sritis.

Jurgita Choromanskytė pasiūlė sekantį posėdį daryti 2018 m. sausio 18 d. 15:00val.

NUTARTA:

1. Pirmininkė Renolda Senavaitienė paruoš raštą dėl Bendruomenės namų kelio sutvarkymo ir perduos Klaipėdos miesto tarybos sekretoriatui.
2. NVO tarybos nariai apsvarstys veiklos planus 2018 m.
3. Sekantis posėdis planuojamas 2018 m. sausio 18d. 15:00 val.

Posėdžio pabaiga 16:20 val.

Posėdžio pirmininkė Renolda Senavaitienė

Posėdžio sekretorė Jurgita Šekštėnienė